Source: https://www.riigiteataja.ee/akt/427062013103
Timestamp: 2019-11-18 07:46:11+00:00
Document Index: 3881953

Matched Legal Cases: ['§ 5', '§ 6', '§ 13', '§ 15', '§ 151', '§ 6', '§ 26', '§ 5', '§ 6', '§ 7', '§ 13', '§ 15', '§ 151']

Ettevõtte praktikajuhendaja toetuse taotlemise ja taotluse menetlemise kord – Riigi Teataja
Ettevõtte praktikajuhendaja toetuse taotlemise ja taotluse menetlemise kord - sisukord
§ 5 Õppepraktika periood
§ 6 Toetuse piirmäärad ja tingimused
§ 13 (Kehtetu - Tvk m 19.06.2012 nr 17, jõustumine 03.09.2012)
§ 15 Aruandlus, kontroll ja dokumentide säilitamine
§ 151 Korra kohaldamine enne selle jõustumist esitatud taotlustele ja sõlmitud lepingutele
RT IV, 27.06.2013, 103
Vastu võetud 11.12.2008 nr 46
Määrus kehtestatakse kohaliku omavalitsuse korralduse seaduse § 6 lg 3 p 2 alusel ja kooskõlas Tallinna põhimääruse § 26 lg 1 p-ga 5 ning Tallinna Linnavolikogu 19. juuni 2008 otsusega nr 129 "Tallinna arengukava 2009-2027" ja Tallinna Linnavolikogu 19. juuni 2008 otsusega nr 135 "Tallinna innovatsioonistrateegia 2009-2013".
(1) Ettevõtte praktikajuhendaja toetuse taotlemise ja taotluse menetlemise kord (edaspidi kord) reguleerib Tallinna Ettevõtlusameti (edaspidi ettevõtlusamet) kaudu praktikajuhendaja tegevuseks toetuse (edaspidi toetus) eraldamist ja kasutamist. Kord käsitab ettevõtet kui äriühingut
(2) Toetust ei saa taotleda äriühing, kes tegutseb järgmisel tegevusalal:
(Tvk m 19.06.2012 nr 17, jõustumine 03.09.2012)
2) jahindus ja seda teenindavad tegevusalad (EMTAK 2008, jagu A, alajagu 01) ning metsamajandus (EMTAK 2008, jagu A, alajagu 02) ja seda teenindavad tegevusalad;
3) kalapüük ja vesiviljelus ning neid teenindavad tegevusalad (EMTAK 2008, jagu A, alajagu 03);
4) joogitootmine, v.a alkoholivaba joogi tootmine, mineraalvee ja muu villitud vee tootmine (EMTAK 2008, jagu C, alajagu 11, v.a selle alajagu 11.07);
6) hulgi- ja jaekaubandus, v.a mootorsõidukite hooldus ja remont (EMTAK 2008, jagu G, v.a selle alajagu 45.2);
9) juriidilised toimingud ja arvepidamine, turu-uuringud ja avaliku arvamuse küsitlused (EMTAK 2008, jagu M, alajaod 69 ja 73.2);
(1) Toetuse andmise eesmärk on stimuleerida ülikoolide, rakenduskõrgkoolide, kutseõppeasutuste ja ettevõtete koostööd õppepraktikate kvaliteetseks korraldamiseks ja motiveerida ettevõtteid kasutama kogenud töötajaid õppurite juhendamisel.
(2) Toetust antakse järgmistes Eesti kõrgharidusstandardi ja kutseharidusstandardi alusel kehtestatud õppevaldkondades õppivate praktikantide juhendamiseks: loodus- ja täppisteadused (kõik õppesuunad ja õppekavad); tehnika, tootmine ja ehitus (kõik õppesuunad ja õppekavad); humanitaaria ja kunstid (ainult kunstide õppekavagrupp).
(3) Toetuse tulemusena on:
1) ettevõtted motiveeritumad leidma ettevõtte vajadustele vastava kompetentsiga kvalifitseeritud töötajaid, kes suudavad luua lisandväärtust ning toetavad ettevõtja ärieesmärkide saavutamist;
2) ülikoolidel, rakenduskõrgkoolidel ja kutseõppeasutustel võimalus kasutada praktika-juhendajatena kompetentseid ja kogemustega ettevõtte spetsialiste;
3) lihtsustub õppeasutusele ja praktikandile õppepraktika koha leidmine.
(1) Määruses kasutatakse mõisteid alltoodud tähenduses:
1) (Kehtetu - Tvk m 19.06.2012 nr 17, jõustumine 03.09.2012)
2) kutseõppeasutus - õppeasutus, kus omandatakse kutsekeskharidus või oskustöö tegemiseks vajalikud teadmised, oskused ja hoiakud mingil kutse- või erialal. Kutseõppeasutuse tegevuse alused on kehtestatud kutseõppeasutuse seadusega;
3) rakenduskõrgkool - õppeasutus, kus omandatakse kõrgharidus ja mille tegevuse alused on kehtestatud rakenduskõrgkooli seadusega;
4) ülikool - õppe-, loome- ning teadus- ja arendusasutus, kus toimub kõrgharidusstandardile vastav õpe kõrgharidustaseme kolmel astmel ja mille tegevuse alused on kehtestatud ülikooliseadusega;
5) õppepraktika - õppeasutuse õppekava raames praktikandi erialaga seotud töökeskkonnas õppepraktika juhendaja juhendamisel kindlate eesmärkidega tehtav töö, ajas piiritletud tegevuste kogum, mille elluviimiseks toetust taotletakse ja kasutatakse;
6) õppepraktika juhendaja - vähemalt 3-aastase erialase töökogemusega ning vastava kvalifikatsiooniga spetsialist, kellel on sõlmitud toetuse taotlejaga täistööajaga tööleping;
7) (Kehtetu - Tvk m 19.06.2012 nr 17, jõustumine 03.09.2012)
8) toetuse taotlus (edaspidi taotlus) - vormikohane kirjalik avaldus ja sellele lisatud dokumendid toetuse taotlemiseks;
9) toetuse taotleja (edaspidi taotleja) - äriühing, kes on koos õppeasutusega esitanud toetuse taotluse;
10) toetuse saaja - äriühing, kelle esitatud taotlus on rahuldatud ja kellega sõlmitakse toetuse leping.
11) tegevusala - valdkond, mille toetuse taotleja on näidanud põhitegevusalana oma viimases äriregistrile esitatud majandusaasta aruandes.
(1) Toetust antakse ühe õppepraktika juhendaja kohta kuni kahe praktikandi õppepraktika juhendamisega seotud täiendava töö tasustamiseks õppepraktika perioodil. Toetust õppepraktika juhendaja kohta eraldatakse kuni 40 juhendamistunni eest nädalas.
(2) Toetust antakse vastavalt §-s 6 sätestatud piirmääradele järgmiste kulude (edaspidi abikõlblikud kulud) katteks: õppepraktika juhendaja täiendav töötasu ning tööandja makstavad ja kinnipeetavad maksud ja maksed.
(3) Abikõlblike kulude hulka võib arvata ainult neid kulusid, mis on tekkinud õppepraktika perioodil või hiljemalt lepingus sätestatud lõpparuande esitamise tähtpäevaks.
(4) Abikõlblike kulude hulka arvatakse õppepraktika juhendajale praktikandi juhendamise eest makstav täiendav tasu õppekavas ette nähtud ja taotluses näidatud õppepraktika mahus.
(5) (Kehtetu - Tvk m 19.06.2012 nr 17, jõustumine 03.09.2012)
§ 5. Õppepraktika periood
(1) Õppepraktika periood on taotluses märgitud toetuse taotleja ja õppeasutuse vahel kokku lepitud ajavahemik, mil algavad ja lõpevad projekti tegevused ning tekivad projekti elluviimiseks vajalikud kulud.
(2) Õppepraktika periood peab jääma ühte kalendriaastasse.
(3) Leping loetakse lõppenuks pärast lõpparuande kinnitamist ja viimase väljamakse tegemist toetuse saajale.
§ 6. Toetuse piirmäärad ja tingimused
(1) Toetuse piirmäär ühe praktikandi juhendamise kohta tunnis on 2 eurot, sealhulgas töötasult makstavad ja kinnipeetavad maksud ja maksed.
(2) Toetuse piirmäär on 2000 eurot ühe taotleja kohta kalendriaastas.
(3) Toetust antakse abikõlblike kulude katmiseks 100% ulatuses abikõlblikest kuludest.
(1) Toetuse taotlemine toimub voorude kaupa.
(2) Taotluste vastuvõtt ja voorude tähtpäevad kuulutatakse välja ettevõtlusameti juhataja käskkirjaga ning sellest annab ettevõtlusamet teada üleriigilise levikuga päevalehes ja ameti veebilehel.
(3) Taotlus esitatakse ettevõtlusametile taotlusvormil. Ettevõtlusamet teeb taotlusvormi kättesaadavaks ameti veebilehel ja ettevõtlusameti ettevõtja infopunktis.
(4) Taotlus esitatakse ettevõtlusametile digitaalallkirjaga elektroonilise dokumendina või allkirjastatud paberdokumendina koos elektroonilise koopiaga. Taotlusele kirjutab alla taotleja esindusõiguslik isik.
(5) Taotluste vastuvõtmine peatatakse ettevõtlusameti juhataja käskkirjaga, kui vastaval eelarveaastal rahuldatud taotluste alusel väljamaksmisele kuuluvate toetuste kogumaht on võrdne summaga, mis on vastaval eelarveaastal ettevõtlusametile toetuse maksmiseks ette nähtud. Taotluste vastuvõtu peatamisest annab ettevõtlusamet teada üleriigilise levikuga päevalehes ja Tallinna linna veebilehel. Taotlused, mis on esitatud pärast taotluste vastuvõtmise peatamist, jäetakse läbi vaatamata ning tagastatakse taotlejatele.
(6) Pärast lõikes 5 nimetatud taotluste vastuvõtmise peatamist jätkatakse taotluste vastuvõtmist ettevõtlusameti juhataja käskkirjaga juhul, kui linnaeelarves nähakse ette täiendavad vahendid toetuse maksmiseks. Taotluste vastuvõtmise jätkamisest annab ettevõtlusamet teada üle (riigilise levikuga päevalehes ja Tallinna linna veebilehel.
(1) Toetuse taotlejaks võib olla Eesti äriregistris registreeritud äriühing, kes on registreeritud Tallinnas, kelle põhitegevuskohaks on Tallinn ja õppepraktika läbiviimise koht on Tallinnas (v.a kliendikülastused).
1) taotlejal ei tohi olla maksuvõlga riiklike ega kohalike maksude osas, välja arvatud juhul, kui see on ajatatud. Maksuvõla ajatatuse korral peavad maksed olema tasutud ajakava kohaselt. Taotleja peab olema nõuetekohaselt täitnud Maksukorralduse seaduses sätestatud maksudeklaratsioonide esitamise kohustuse;
2) (Kehtetu - Tvk m 19.06.2012 nr 17, jõustumine 03.09.2012)
3) taotleja või tema üle valitseva mõju omava isiku suhtes ei ole algatatud likvideerimis-, saneerimis- ega pankrotimenetlust ega tehtud pankrotiotsust;
5) taotleja täistööajaga töötajate arv on viimase äriregistrile esitatud majandusaasta aruande põhjal vähemalt 1.
3) teavitama ettevõtlusametit kirjalikult või e-posti teel enne planeeritud tegevuste toimumist projektis nimetatud praktika või tegevuste toimumisaja või -koha või õppepraktika juhendaja muutumisest;
4) asjaolude selgumisel viivitamata informeerima ettevõtlusametit kirjalikult kõigist esitatud andmete muudatustest või asjaoludest, mis mõjutavad või võivad mõjutada ettevõtlusametit või taotlejat oma kohustuste täitmisel, sealhulgas taotleja nime, aadressi ja seaduslike või volitatud esindajate muutumisest, taotleja ümberkujundamisest, tema suhtes pankrotiavalduse esitamisest või likvideerija määramisest, tegevuse lõpetamisest ka siis, kui eelnimetatud muudatused on registreeritud avalikus registris või avalikustatud massiteabevahendite kaudu;
5) viivitamata kirjalikult informeerima toetust taotleva äriühingu või selle osa ja nendega seonduvate asjade või õiguste üleandmise otsuse vastuvõtmisest;
6) täitma teisi õigusaktides sätestatud kohustusi ja esitama ettevõtlusametile informatsiooni, mis võib mõjutada taotluse kohta otsuse tegemist.
(1) Taotlus peab sisaldama vähemalt järgmisi andmeid:
1) üldandmed taotleja kohta, sealhulgas ärinimi, äriregistri kood, käibemaksukohustuslase number, postiaadress, telefoninumber, e-posti aadress, pangarekvisiidid, esindusõigusliku isiku andmed, põhitegevusala ning selle lühikirjeldus;
2) andmed õppepraktika kohta, sealhulgas selle eesmärk, andmed õppepraktika juhendaja ja õppepraktika läbiviimise koha või kohtade kohta, oodatavad tulemused, tegevuste algus- ja lõppkuupäev, juhendamistundide arv, kulud tegevuste lõikes, toetuseks taotletav summa;
3) esitatud lisadokumentide loetelu (õppeasutuse kinnitus õppepraktika toimumise ning info praktikandi kohta, õppepraktika kava, õppepraktika juhendaja pädevust tõendavad dokumendid);
(2) Taotlus peab olema esitatud hiljemalt õppepraktika perioodi esimesel päeval.
(1) Kui taotlus ei ole piisavalt selge või selles esineb muid puudusi, võib ettevõtlusamet nõuda taotlejalt lisateavet taotluses esitatud andmete kohta ja/või taotluses esinevate puuduste kõrvaldamist. Seejuures tuleb näidata, millised asjaolud vajavad selgitamist ja/või täiendamist ning mis tähtajaks tuleb need esitada. Kui puudust tähtajaks ei kõrvaldata, võib ettevõtlusamet jätta taotluse läbi vaatamata.
(2) (Kehtetu - Tvk m 19.06.2012 nr 17, jõustumine 03.09.2012)
(3) Vajaduse korral konsulteerib ettevõtlusamet haruliidu või muu selle valdkonna ettevõtjate ühenduse ja/või spetsialistidega.
(4) (Kehtetu - Tvk m 19.06.2012 nr 17, jõustumine 03.09.2012)
(5) (Kehtetu - vk m 19.06.2012 nr 17, jõustumine 03.09.2012)
(1) Taotluse rahuldamine või rahuldamata jätmine otsustatakse ettevõtlusameti juhataja käskkirjaga 20 tööpäeva jooksul arvates taotluse vastuvõtmisest.
(2) Taotlus rahuldatakse, kui taotleja ja taotlus vastavad korras esitatud nõuetele. Taotlus jäetakse rahuldamata, kui taotleja või taotlus ei vasta korras esitatud nõuetele.
(3) Kui nõuetele vastavate taotluste alusel väljamaksmisele kuuluv summa ületab ettevõtlusametile vastaval eelarveaastal toetuseks ettenähtud kogusumma, järjestab ettevõtlusamet taotlused nõuetekohaste taotluste laekumise aja järgi ja teeb § 7 lõikes 5 nimetatud otsuse. Enne otsuse tegemist laekunud taotlused rahuldatakse linnaeelarves selleks ettenähtud summa ulatuses ja taotluste laekumise järjekorra kohaselt. Taotlused, millele eelarves ettenähtud vahenditest ei piisa, jäetakse rahuldamata.
(4) Ettevõtlusamet edastab taotluse rahuldamise või rahuldamata jätmise otsuse taotlejale posti või e-posti teel 5 tööpäeva jooksul arvates otsuse tegemisest. Digitaalselt allkirjastatud otsuse võib edastada e-posti teel eeldusel, et taotleja on taotluses selleks nõusoleku andnud.
(5) Taotluse rahuldamise otsus kehtib kaks kuud arvates otsuse tegemisest, mille jooksul taotleja sõlmib ettevõtlusametiga lepingu.
§ 13. (Kehtetu - Tvk m 19.06.2012 nr 17, jõustumine 03.09.2012)
(1) Toetuste kasutamist ja väljamaksmist reguleerib leping. Toetuse tüüplepingu vormi ja selle lisad kinnitab linnavalitsus.
(2) Toetuse maksmise aluseks on toetuse saaja tegelikud õppepraktika läbiviimisel tehtud abikõlblikud kulud.
(3) Toetus makstakse välja pärast toetuse saaja esitatud aruande kinnitamist ettevõtlusameti poolt.
(4) Ettevõtlusametil on igal ajal õigus teostada toetuse kasutamise kontrolli, nõuda lisainformatsiooni ja -dokumente õppepraktika läbiviimise ning toetuse kasutamise kohta.
(5) Kui toetust ei kasutata sihtotstarbeliselt või kui toetuse saaja rikub käesoleva korra või lepingu tingimusi või esitab valeandmeid, on ettevõtlusametil õigus leping ühepoolselt lõpetada, edasine toetuse väljamaksmine peatada ning väljamakstud toetus osaliselt või täielikult tagasi nõuda.
§ 15. Aruandlus, kontroll ja dokumentide säilitamine
(1) Toetuse saaja on kohustatud lepingus sätestatud korras esitama aruande. Aruande vorm on lepingu lahutamatu osa.
(2) Toetuse kasutamist kontrollib ettevõtlusamet.
(3) Ettevõtlusametil on igal ajal õigus teostada toetuse sihtotstarbelise kasutamise kontrolli, nõuda lisainformatsiooni ja -dokumente õppepraktika läbiviimise ning toetuse kasutamise kohta.
(4) Toetuse sihtotstarbelise kasutamise kontrollimisel lähtub ettevõtlusamet esitatud taotlusest, lepingu tingimustest, aruandest ja vajaduse korral kohapealse kontrolli tulemustest.
(5) Ettevõtlusamet korraldab taotluste, nende kohta tehtud otsuste ja toetuse kasutamise aruannete säilitamise.
§ 151. Korra kohaldamine enne selle jõustumist esitatud taotlustele ja sõlmitud lepingutele
Taotlustele, mis on esitatud, ja lepingutele, mis on sõlmitud enne korra muudatuste jõustumist, kohaldatakse taotluse esitamise või lepingu sõlmimise hetkel kehtinud õigusakte.